Käisin eile Õllesummeril, põhiliseks eesmärgiks mõnd uut õlut proovida ning õhtupoole siis filmimuusika ja Franz Ferdinandi kontserti vaadata. Mida ma aga ei teadnud oli see, et ka Triobet oli oma telgi püsti pannund ning tegeles  pokkerikooli ning freerollide korraldamisega - auhinnaks igale osalejale viie eurone bonus ning esimesele kahele kaardipakk (esimesele lisaks veel viie eurone bonus). Peale selle saavad kõik mänginud 12. juulil erilisel freerollil osaleda.  Endal mul hästi ei läinud, sest turniiriformaadiks oli ekstreemturbo, kus blindid peale iga kaht kätt tõusevad. Lühidalt oli turniirikäik selline, et kaarte mulle kätte ei antud (üle J-high handi ei näinud) enne kui pidin big blindi panustama - sellel hetkel  leidsin käest A7o ja lükkasin nupud sisse, mis oli vaid 3xBB. Kolm callijat (üleüldse calliti seal kõike kõigega), preflop olin ees, peale floppi ka, turnil jõudsin suisa kahe paarini ja siis riveril kaotasin kolmikule ja out. Kahju, kaardipakki oleks väga tahtnud...  Aga esimene live kogemus ikkagi (kodused mängud välja arvata).